Soveel vas vir dronkbestuur dié feesseisoen | Maroela Media
Meer as 2 000 motoriste is sedert die begin van die feesseisoen vir dronkbestuur in hegtenis geneem.
Volgens die Padverkeerbestuurskorporasie (RTMC) is meer as 105 000 motoriste vir alkoholgebruik getoets en is 2 247 motoriste in hegtenis geneem omdat hulle bloedalkoholvlak glo oor die wettige perk was.
Die RTMC het gesê die meeste vermeende dronkbestuurders is in Gauteng in hegtenis geneem, gevolg deur Limpopo, Mpumalanga en die Wes-Kaap.
Die meeste boetes is uitgereik vir spoedoortredings, bestuur sonder 'n lisensie, die bestuur van ongelisensieerde voertuie, bestuur sonder 'n veiligheidsgordel en oorlading.
Die verkeersowerhede maak intussen gereed vir 'n toename in verkeersvolumes ná die komende Nuwejaarslangnaweek.
Volgens die RTMC is meer as 924 000 voertuie al afgetrek en nagegaan by verskeie padblokkades reg oor die land sedert die begin van die feesseisoen.
Die RTMC het gesê wetstoepassingsagentskappe se verskerpte operasies sal voortgaan tot die skole in Januarie heropen.
dronkbestuur Gauteng Limpopo Mpumalanga Wes-Kaap
Sperstreep oortredings behoort 'n groter fokus te kry want dit is net so dodelik soos dronkbestuur.
Stem saam Justice – was self die afgelope feestyd op die pad en het menigmale gesien hoe voertuie vragmotors verbysteek op sperstrepe terwyl hulle sien daar is voertuie wat aankom. Partymaal moet aankomende verkeer heeltemal spoed verminder en van die ryvlak afgaan om ' n kop aan kop botsing te vermy. Dit wil voorkom of sekere motoriste dink dit is 'n reg om die wet te verbreek as hulle met groot kragtige voertuie ander verbysteek. Naby Kimberley gesien hoe 'n motor voor my 3 x vragmotors verbysteek terwyl daar voertuie van voor af aankom – bestuurder is niks gepla nie